joelniklaus/EU_Wikipedias huggingface dataset:
Ντιμίτρι Πεσκόφ

Ο Ντμίτρι Σεργκέγιεβιτς Πεσκόφ (ρωσικά: Дмитрий Сергеевич Песков, 17 Οκτωβρίου 1967) είναι Ρώσος διπλωμάτης και γραμματέας Τύπου του Ρώσου προέδρου, Βλαντίμιρ Πούτιν.

Ο Πεσκόφ γεννήθηκε στη Μόσχα της Ρωσίας το 1967. Ο πατέρας του, Σεργκέι, ήταν επικεφαλής της σοβιετικής διπλωματικής αποστολής στο Πακιστάν. Το 1989, ο Πεσκόφ αποφοίτησε από το Ινστιτούτο Ασιατικών και Αφρικανικών Χωρών στο Κρατικό Πανεπιστήμιο της Μόσχας, με ειδίκευση στην Ιστορία και τις Ανατολικές Σπουδές. Την ίδια χρονιά, ο Πεσκόφ εντάχθηκε στο υπουργείο Εξωτερικών της ΕΣΣΔ.

Το 1990, ο Πεσκόφ διορίστηκε στη σοβιετική πρεσβεία στην Άγκυρα ως διοικητικός βοηθός. Στη συνέχεια κατέλαβε τις θέσεις του ακόλουθου και στη συνέχεια τρίτου γραμματέα στην πρεσβεία. Το 1994 διορίστηκε στο ρωσικό υπουργείο Εξωτερικών στη Μόσχα. 

Το 2000, ο Πεσκόφ επέστρεψε στη Ρωσία από την Άγκυρα, που βρισκόταν από το 1996 μέχρι τότε, για να εργαστεί στην υπηρεσία Τύπου του Ρώσου προέδρου, υπηρετώντας σε διάφορες θέσεις, συμπεριλαμβανομένης μιας τετραετούς θητείας ως πρώτος αναπληρωτής γραμματέας Τύπου του Ρώσου προέδρου, από το 2004 έως το 2008. Ο Πεσκόφ έχει υπηρετήσει ως εκπρόσωπος του Πούτιν από τον Απρίλιο του 2000. Ο Πεσκόφ διορίστηκε γραμματέας Τύπου του πρωθυπουργού Βίκτορ Ζούμπκοφ στις 25 Απριλίου 2008, τοποθετώντας τον στη θέση να ηγείται των δημοσιογραφικών επιχειρήσεων του Βλαντίμιρ Πούτιν όταν ανέλαβε χρέη πρωθυπουργού υπό την προεδρία του Ντμίτρι Μεντβέντεφ. Τον Μάιο του 2012, όταν ο Πούτιν έγινε ξανά πρόεδρος, ο Πεσκόφ διαδέχθηκε τη Νατάλια Τιμάκοβα στη θέση του εκπροσώπου του προέδρου.

Κατά τη διάρκεια των ρωσικών διαδηλώσεων 2011–2013, στις οποίες τα ΜΑΤ χτύπησαν τους διαδηλωτές, ο Πεσκόφ είπε ότι «οι διαδηλωτές που τραυμάτισαν τους αστυνομικούς τα συκώτια τους πρέπει να συρθούν στην άσφαλτο», προκαλώντας κατακραυγή μεταξύ των ακτιβιστών της αντιπολίτευσης.

Τον Ιανουάριο του 2016, ο προσωπικός δικηγόρος του Ντόναλντ Τραμπ, Μάικλ Κοέν, έστειλε ένα e-mail στον Ντμίτρι Πεσκόφ ζητώντας βοήθεια για μια επιχειρηματική συμφωνία στη Μόσχα. Η Washington Post το χαρακτήρισε ως την «πιο άμεση επικοινωνία που τεκμηριώθηκε από έναν κορυφαίο βοηθό του Τραμπ σε ένα εξίσου υψηλόβαθμο μέλος της κυβέρνησης του Πούτιν». Ο Κοέν το αρνήθηκε αλλά αργότερα παραδέχτηκε ότι είχε πει ψέματα.

Τον Νοέμβριο του 2021, ο Πεσκόφ αρνήθηκε τους ισχυρισμούς ότι η Ρωσία προετοιμάζεται για πιθανή εισβολή στην Ουκρανία. Στις 28 Φεβρουαρίου 2022, η Ευρωπαϊκή Ένωση έθεσε στη μαύρη λίστα τον Πεσκόφ και δέσμευσε όλα τα περιουσιακά του στοιχεία. Στις 3 Μαρτίου, οι Ηνωμένες Πολιτείες επέβαλαν παρόμοιες κυρώσεις.

Προσωπική ζωή
Τον Ιούλιο του 2015, ο Πεσκόφ αρραβωνιάστηκε την Ολυμπιονίκη, χορεύτρια επί πάγου, Τατιάνα Νάβκα, με την οποία έχει μια κόρη. Παντρεύτηκαν την 1η Αυγούστου 2015, αφού ο Πεσκόφ οριστικοποίησε το διαζύγιο με τη δεύτερη σύζυγό του.

Παραπομπές

Ρώσοι πολιτικοί
Μηνάς Σταυρίδης

Ο Μηνάς Σταυρίδης είναι Έλληνας προπονητής και βετεράνος ποδοσφαιριστής που αγωνιζόταν στη θέση του μέσου.

Καριέρα 
Γεννήθηκε το 1945 στη Νίκαια και ξεκίνησε το ποδόσφαιρο από τον Άρη Νικαίας, με τον οποίο αγωνίστηκε στο πρωτάθλημα της Β΄ Εθνικής. 
Το 1965 με τη συγχώνευση του Άρη με την Α.Ε. Νικαίας μεταπήδησε στη νεοσύστατη τότε ομάδα του Ιωνικού Νικαίας του οποίου αποτέλεσε βασικότατο στέλεχος και διακρίθηκε ιδιαίτερα. Το 1968 έκανε το μεγάλο βήμα στην καριέρα του, παίρνοντας μεταγραφή στην ΑΕΚ, στην οποία αγωνίστηκε για 2 χρόνια. Με τη φανέλα της ΑΕΚ δεν κατάφερε να καθιερωθεί, κυρίως λόγω κακής σχέσης με τον προπονητή Μπράνκο Στάνκοβιτς και αγωνίστηκε κυριότερα σε φιλικούς αγώνας, μετρώντας μόνο 1 συμμετοχή τη σεζόν 1968-69 και 2 συμμετοχές τη σεζόν 1969-70 στο πρωτάθλημα της Α΄ Εθνικής.
Το καλοκαίρι του 1970 πήρε μεταγραφή στον Βύζαντα Μεγάρων με τη φανέλα του οποίου αγωνίστηκε για 3 χρόνια στην Β΄ Εθνική. Το καλοκαίρι του 1973 επέστρεψε στον Ιωνικό Νικαίας, με τη φανέλα του οποίου 3 χρόνια αργότερα τερμάτισε την ποδοσφαιρική του καριέρα. 
Έπειτα την απόσυρσή του από την ενεργό δράση ως ποδοσφαιριστής, ασχολήθηκε με την προπονητική. Διετέλεσε προπονητής σε διάφορα σωματεία του Πειραιά, ενώ επί χρόνια διετέλεσε προπονητής των υποδομών του Ιωνικού.

Παραπομπές 

Έλληνες ποδοσφαιριστές
Μέσοι ποδοσφαιριστές
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Σούπερ Λιγκ Ελλάδας
Ποδοσφαιριστές Άρη Πειραιώς
Ποδοσφαιριστές Ιωνικού Νίκαιας
Ποδοσφαιριστές Αθλητικής Ένωσης Κωνσταντινουπόλεως
Ποδοσφαιριστές Βύζαντα Μεγάρων
Έλληνες προπονητές ποδοσφαίρου
Χαλκόνη

Η χαλκόνη (αγγλ. chalcone, γερμ. chalcon) είναι αρωματική ακόρεστη κετόνη -που ανήκει χημικά στα χαλκονοειδή- η οποία αποτελεί τη δομική μονάδα σε πλειάδα σημαντικών φυσικών ενώσεων που ονομάζονται χαλκόνες. Η ένωση αυτή (που είναι διφαινολικής δομής) απαντάται στη φύση σε δύο διαφορετικά ισομερή, τα οποία διαφέρουν ως προς τη διαμόρφωση του διπλού δεσμού.

Παραγωγή 
Η χαλκόνη μπορεί να παραχθεί από βενζαλδεΰδη, ακετοφαινόνη, και μια βάση, όπως το υδροξείδιο του νατρίου, με μία συμπύκνωση αλδόλης.

Χρήσεις 
Η χαλκόνη χρησιμοποιείται στην αρωματοποιία. Τα παράγωγα με ομάδες υδροξυλίου και αλογόνα στους πυρήνες του βενζολίου έχουν βακτηριοστατική δράση. Τα παράγωγα διυδρο-χαλκόνης της ναριγγίνης και της νεοεσπεριδίνης έχουν γλυκαντικό χαρακτήρα (βλέπε διυδροχαλκόνη νεοεσπεριδίνης).  

Οι διϋδροχαλκόνες εμφανίζονται ως δευτερογενείς μεταβολίτες στα φυτά με δράση έναντι των λοιμώξεων. 

Σε νεότερες έρευνες, ορισμένες 2-αμινο-χαλκόνες έχει βρεθεί να έχουν ικανή δράση έναντι όγκων κακοήθειας, όπως και ορισμένες χρήσεις στη φαρμακευτική χημεία.

Παράγωγες ενώσεις 
Η χαλκόνη μπορεί να αντικατασταθεί σε πολλές θέσεις. Για παράδειγμα, η ισολικουριτιγενίνη, ένα φυσικό προϊόν, υδροξυλιώνεται στις θέσεις 2', 4' και 4. 

Η ξανθοχουμόλη, που βρίσκεται στον λυκίσκο (Humulus lupulus), είναι μια πολυ-υποκατεστημένη χαλκόνη. Οι υδροξυλιωμένες χαλκόνες περιλαμβάνουν επίσης ρομπτεΐνη, μπουτεΐνη και πεδισίνη.

Δείτε επίσης 
 Φλαβονοειδή
 Κιναμωμικό οξύ

Παραπομπές 

Φαινόλες
Δευτερογενείς μεταβολίτες
Αγλίβολος

Με την εξελληνισμένη ονομασία Αγλίβολος ή Αγλίβωλος αναφέρεται ένας από τους θεούς που λατρεύονταν στην αρχαία Παλμύρα, προερχόμενος από μια κοινότητα βόρειων Σύρων μεταναστών. Ο Αγλίβολος ήταν σεληνιακή θεότητα.

Οι γνώσεις για τον Αγλίβολο και τη λατρεία του είναι κυρίως επιγραφικές. Συγκεκριμένα σε ανασκαφές που έγιναν στα ερείπια της Παλμύρας, βρέθηκαν επιγραφές με αναφορά σε αυτόν. Για παράδειγμα, μια επιγραφή χαραγμένη πάνω σε πλάκα γράφει: «Αγλιβώλω και Μαλαχβήλω πατρώοις θεοίς, ανέθηκε Τ. Αυρ. Ηλιόδωρος Αντιόχου Αδριανός Παλμυρηνός» Στην πλάκα αυτή, που βρίσκεται σήμερα σε Μουσείο του Καπιτωλίου, είναι επίσης χαραγμένη απεικόνιση δύο ανδρών μπροστά από δίστυλο ναό.

Η αρχαιότερη γνωστή αναφορά στον Αγλίβολο είναι και αυτή μια επιγραφή, που χρονολογείται από το 17 π.Χ. και τον συνδέει επίσης με τον Μαλαχβήλο ή Μαλακμπέλ, ο οποίος ήταν ο θεός του Ήλιου και αδελφός του Αγλιβόλου. Αρκετές άλλες επιγραφές, έργο των Μπενέ Κομαρέ (μιας από τις 4 φυλές της Παλμύρας) τον συνδέουν κι αυτές με τον Μαλαχβήλο, μεταξύ των οποίων και μία δίγλωσση επιγραφή του 122 μ.Χ., όπου οι δύο θεοί υποστηρίζουν έναν άνθρωπο με το όνομα Μανάι εξαιτίας της ευσέβειάς του.

Αρκετές αλλες επιγραφές του 2ου αιώνα μ.Χ. βεβαιώνουν ότι ο Αγλίβολος λατρευόταν μαζί με τον Μαλαχβήλο σε έναν ναό γνωστό με την επωνυμία «Ιερός Κήπος» (gnt ilym). Αυτός ο ναός ήταν ένα από τα 4 κύρια ιερά στην πόλη της Παλμύρας και τον φρόντιζαν οι Μπενέ Κομαρέ.

Ο ναός είχε δύο βωμούς, ένα ιερό κυπαρίσσι και ένα λουτρό. Ανάγλυφο που βρέθηκε στον Ναό του Μπελ απεικονίζει τους δύο αυτούς βωμούς και τους δύο θεούς.

Παραπομπές

Πηγές
 
 
 
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 1 (1972), σελ. 583

Παλμύρα
Σεληνιακές θεότητες
Αγμαλικίνη

Η αγμαλικίνη (ajmalicine), γνωστή και ως δ-γιοχιμπίνη ή raubasine, είναι φάρμακο που χρησιμεύει στην αντιμετώπιση της υπέρτασης. Ως χημική ένωση, η αγμαλικίνη είναι αλκαλοειδές που βρίσκεται στη φύση σε διάφορα είδη φυτών, όπως σε είδη του γένους Rauvolfia, στο Catharanthus roseus και Mitragyna speciosa. Ως φάρμακο, κυκλοφορεί με πολλές διαφορετικές εμπορικές ονομασίες, όπως Card-Lamuran, Circolene, Cristanyl, Duxil, Duxor, Hydroxysarpon, Iskedyl, Isosarpan, Isquebral, Lamuran, Melanex, Raunatin, Saltucin Co, Salvalion και Sarpan.

Το μόριο της αγμαλικίνης είναι παρόμοιο στη δομή του με εκείνα της γιοχιμπίνης, της ραουβολσίνης και άλλων παραγώγων της γιοχιμπάνης. `Οπως και η κορυνανθίνη, η αγμαλικίνη δρα ως α1-αδρενεργικός υποδοχέας, που ανταγωνίζεται τους α2-αδρενεργικούς υποδοχείς. Στις περισσότερες χώρες χορηγείται μόνο μετά από συνταγή γιατρού.

Παραπομπές

Αλκαλοειδή
Ινδόλες
Αντιυπερτασικοί παράγοντες
Άγναπτος

Ο Άγναπτος ήταν αρχαίος Έλληνας αρχιτέκτονας, που έζησε σε άγνωστο προχριστιανικό αιώνα. Το μόνο που γνωρίζουμε για αυτόν είναι ότι είχε σχεδιάσει μια στοά που υπήρχε κατά την αρχαιότητα στην Ολυμπία. Οι κάτοικοι της Ηλείας αποκαλούσαν αυτό το αρχιτεκτόνημα Αγνάπτου στοά. Πηγή για τις πληροφορίες αυτές αποτελεί ο Παυσανίας, στην περιγραφή του για την Άλτη της αρχαίας Ολυμπίας.

Παραπομπές

Πηγές 
 Το ομώνυμο λήμμα στη Νέα Ελληνική Εγκυκλοπαίδεια «Χάρη Πάτση», τόμος 1 (1972), σελ. 585

Αγναπτος
Οικονομικές κυρώσεις

Οκονομικές κυρώσεις ονομάζονται εμπορικές και οικονομικές κυρώσεις που επιβάλλονται από μία ή περισσότερες χώρες εναντίον ενός κράτους, ομάδας ή ατόμου.  Οικονομικές κυρώσεις επιβάλλονται για διάφορα πολιτικά, στρατιωτικά και κοινωνικά ζητήματα. Μπορεί επίσης να χρησιμοποιηθούν για την επίτευξη εγχώριων και διεθνών σκοπών.

Η αποτελεσματικότητα των κυρώσεων είναι αμφιλεγόμενη. Ενδεχομένως, να έχουν ανεπιθύμητες συνέπειες.

Οι οικονομικές κυρώσεις μπορεί να περιλαμβάνουν διάφορες μορφές εμπορικών φραγμών, δασμούς και περιορισμούς στις χρηματοοικονομικές συναλλαγές. Δεν θα πρέπει να συγχέονται με το εμπάργκο.

Από τα μέσα της δεκαετίας του 1990, οι κυρώσεις του Συμβουλίου Ασφαλείας των Ηνωμένων Εθνών τείνουν να στοχεύουν άτομα και οντότητες.

Παραπομπές

Διεθνείς σχέσεις Οικονομία
Λιανικό εμπόριο

Λιανικό εμπόριο ή λιανεμπόριο ονομάζεται η πώληση αγαθών και υπηρεσιών σε καταναλωτές, σε αντίθεση με τη χονδρική, που είναι η πώληση σε επιχειρηματικούς ή θεσμικούς πελάτες. Ένας λιανοπωλητής αγοράζει αγαθά σε μεγάλες ποσότητες από τους κατασκευαστές, απευθείας ή μέσω ενός χονδρέμπορου, και στη συνέχεια πουλά σε μικρότερες ποσότητες στους καταναλωτές για κέρδος. Οι έμποροι λιανικής είναι ο τελικός κρίκος στην αλυσίδα εφοδιασμού από τους παραγωγούς στους καταναλωτές. Μερικές φορές αυτό γίνεται για την απόκτηση αγαθών, συμπεριλαμβανομένων ειδών πρώτης ανάγκης όπως τρόφιμα και ρούχα, άλλες φορές ως ψυχαγωγική δραστηριότητα, γνωστό και ως Shopping therapy. 

Τα καταστήματα λιανικής έχουν μακρά ιστορία που χρονολογείται από την αρχαιότητα. Μερικοί από τους πρώτους λιανοπωλητές ήταν οι πλανόδιοι μικροπωλητές. 

Στην ψηφιακή εποχή, όλο και αυξανόμενος αριθμός εμπόρων λιανικής επιδιώκει να φτάσει σε ευρύτερες αγορές πουλώντας τόσο σε φυσικά καταστήματα, όσο και διαδικτυακά. Οι ψηφιακές τεχνολογίες αλλάζουν επίσης τον τρόπο με τον οποίο οι καταναλωτές πληρώνουν για αγαθά και υπηρεσίες. Οι υπηρεσίες υποστήριξης λιανικού εμπορίου μπορεί επίσης να περιλαμβάνουν την παροχή πίστωσης, υπηρεσίες παράδοσης, συμβουλευτικές υπηρεσίες, και μια σειρά από άλλες υπηρεσίες υποστήριξης.

Παραπομπές

ΟικονομίαΚαπιταλισμός
Κολάμπια (Μιζούρι)

Η Κολάμπια (αγγλικά: Columbia) είναι πόλη στην πολιτεία Μιζούρι των ΗΠΑ. Αποτελεί έδρα της κομητείας Μπουν και φιλοξενεί το Πανεπιστήμιο του Μιζούρι. Ιδρύθηκε το 1821 και είναι η κύρια πόλη της μητροπολιτικής περιοχής της Κολάμπια των πέντε κομητειών. Είναι η τέταρτη πολυπληθέστερη και ταχύτερα αναπτυσσόμενη πόλη του Μιζούρι, με εκτιμώμενο πληθυσμό 126.254 κατοίκους το 2020.

Παραπομπές

Πόλεις του Μιζούρι
Γεροντολογία

Γεροντολογία είναι η μελέτη των κοινωνικών, πολιτιστικών, ψυχολογικών, γνωστικών και βιολογικών πτυχών της γήρανσης . Η λέξη επινοήθηκε από τον Ilya Ilyich Mechnikov το 1903, από το ελληνικό  , γερών, «γέρος» και  , -λόγια, «μελέτη του».     Ο τομέας διακρίνεται από τη γηριατρική, ο οποίος είναι ο κλάδος της ιατρικής που ειδικεύεται στη θεραπεία υπάρχουσας νόσου σε ενήλικες μεγαλύτερης ηλικίας. Οι γεροντολόγοι περιλαμβάνουν ερευνητές και επαγγελματίες στους τομείς της βιολογίας, της νοσηλευτικής, της ιατρικής, της εγκληματολογίας, της οδοντιατρικής, της κοινωνικής εργασίας, της φυσικής και εργοθεραπείας, της ψυχολογίας, της ψυχιατρικής, της κοινωνιολογίας, της οικονομίας, της πολιτικής επιστήμης, της αρχιτεκτονικής, της γεωγραφίας, της φαρμακευτικής, της δημόσιας υγείας, της στέγασης καθώς και της ανθρωπολογίας.

βιβλιογραφικές αναφορές 

Διεπιστημονικά υποπεδία της κοινωνιολογίας
Κλάδοι της βιολογίας
Γήρανση
Γεροντολογία
Σελίδες με μη επιθεωρημένες μεταφράσεις
Αντι-γήρανση

Η Αντι-γήρανση ή και Κίνηση κατά της γήρανσης είναι κλάδος της ιατρικής και της κοσμετολογίας αφιερωμένος στην εξάλειψη ή την αναστροφή της γήρανσης ή τη μείωση των συνεπειών της.   Ένα σημαντικό μέρος της προσοχής της κίνησης είναι στις δυνατότητες παράτασης της ζωής, αλλά υπάρχει επίσης ενδιαφέρον για τεχνικές όπως η αισθητική χειρουργική οι οποίες βελτιώνουν τα αποτελέσματα της γήρανσης αντί να την καθυστερούν ή να την καταπολεμούν.

Παραπομπές 

Επιμήκυνση ζωής
Γήρανση
Σελίδες με μη επιθεωρημένες μεταφράσεις
Γκαλίνα Γκέρεχα

Η Γκαλίνα Φεοντόριβνα Γκέρεχα (ρωσικά : Галина Федорівна Герега) (9 Αυγούστου 1959) είναι Ουκρανή επιχειρηματίας και πολιτικός που υπηρέτησε ως αναπληρωτής δήμαρχος του Κιέβου από το 2012 έως το 2014. Η Γκερέχα ήταν επίσης αντιδήμαρχος και γραμματέας του δημοτικού συμβουλίου του Κιέβου από τις 20 Απριλίου 2011 έως τις 5 Ιουνίου 2014. Είναι συνιδιοκτήτρια της αλυσίδας καταστημάτων EpiCentre K  μαζί με τον σύζυγό της Ολεκσάντερ.

Βιογραφία 
Το 2011, ο Ολεκσάντρ και η Γκαλίνα Γκερέχα κατέλαβαν την 27η θέση στην κατάταξη των πλουσιότερων ανθρώπων στην Ουκρανία σύμφωνα με το περιοδικό FOCUS με περιουσία 890,8 εκατομμυρίων δολαρίων. Σε παρόμοια κατάταξη για το 2010, κατείχαν την 26η θέση με περιουσία 395,4 εκατομμυρίων δολαρίων.

Το 2012, έθεσε υποψηφιότητα για το Ουκρανικό κοινοβούλιο στην εκλογική περιφέρεια G215 του Κίεβου, αλλά ηττήθηκε από τον Andriy Ilyenko, υποψήφιο από την Πανουκρανική Ένωση της Ελευθερίας.

Παραπομπές 

Δήμαρχοι Κιέβου
Αμελητέα γήρανση

Η αμελητέα γήρανση είναι ένας όρος ο οποίος επινοήθηκε από τον βιογεροντολόγο Caleb Finch για να δηλώσει οργανισμούς οι οποίοι δεν παρουσιάζουν ενδείξεις βιολογικής γήρανσης ( γήρανση ), όπως μετρήσιμες μειώσεις στην αναπαραγωγική τους ικανότητα, μετρήσιμη λειτουργική μείωση ή αύξηση των ποσοστών θνησιμότητας με την ηλικία.  Υπάρχουν πολλά είδη όπου οι επιστήμονες δεν έχουν δει καμία αύξηση στη θνησιμότητα μετά την ωρίμανση.  Αυτό μπορεί να σημαίνει ότι η διάρκεια ζωής του οργανισμού είναι τόσο μεγάλη που τα υποκείμενα των ερευνητών δεν έχουν ακόμη ανταποκριθεί στο χρόνο που μπορεί να γίνει μια μέτρηση της μακροζωίας του είδους. Οι χελώνες, για παράδειγμα, πίστευαν κάποτε ότι δεν έχουν γήρανση, αλλά πιο εκτενείς παρατηρήσεις έχουν βρει ενδείξεις ότι η φυσική κατάσταση μειώνεται με την ηλικία. 

Η μελέτη αμελώς γηρασμένων ζώων μπορεί να παρέχει ενδείξεις που οδηγούν σε καλύτερη κατανόηση της διαδικασίας γήρανσης και επηρεάζουν τις θεωρίες της γήρανσης .   Το φαινόμενο της αμελητέας γήρανσης σε ορισμένα ζώα είναι ένα παραδοσιακό επιχείρημα για την προσπάθεια επίτευξης παρόμοιας αμελητέας γήρανσης στους ανθρώπους με τεχνολογικά μέσα.

Παραπομπές 

Αθανασία
Γήρας
Σελίδες με μη επιθεωρημένες μεταφράσεις
FOXO3

Το Forkhead box O3, επίσης γνωστό ως FOXO3 ή FOXO3a, είναι μια ανθρώπινη πρωτεΐνη η οποία κωδικοποιείται από το γονίδιο FOXO3 .

Λειτουργία 
Το FOXO3 ανήκει στην υποκατηγορία O της οικογένειας των παραγόντων μεταγραφής των κεφαλών περόνης, οι οποίοι χαρακτηρίζονται από μια ξεχωριστή περιοχή σύνδεσης DNA κεφαλής περόνης . Υπάρχουν άλλα τρία μέλη της οικογένειας FoxO στους ανθρώπους, τα FOXO1, FOXO4 και FOXO6 . Αυτοί οι μεταγραφικοί παράγοντες μοιράζονται την ικανότητα να αναστέλλονται και να μετατοπίζονται έξω από τον πυρήνα κατά τη φωσφορυλίωση από πρωτεΐνες όπως η Akt/PKB στο μονοπάτι σηματοδότησης PI3K (εκτός από το FOXO6, το οποίο μπορεί να είναι συστατικά πυρηνικό).  Άλλες μετα-μεταφραστικές τροποποιήσεις, συμπεριλαμβανομένης της ακετυλίωσης και της μεθυλίωσης, παρατηρούνται και μπορεί να οδηγήσουν σε αυξημένη ή αλλοιωμένη δραστηριότητα FOXO3a.

Η χρήση ποντικών νοκ-άουτ FOXO3a έχει αποκαλύψει ένα ευρύ φάσμα λειτουργιών τόσο στην υγεία όσο και στην ασθένεια, συγκεκριμένα στειρότητα, λεμφοπολλαπλασιασμό, αδένωμα, φλεγμονή οργάνων, μεταβολισμό κ.λπ. Ωστόσο, παρά την υποτιθέμενη σημασία των παραγόντων μεταγραφής FOXO στη γήρανση, τα ποντίκια νοκ-άουτ FOXO3A δεν παρουσιάζουν προφανή μείωση της διάρκειας ζωής ή επιτάχυνση της γήρανσης

βιβλιογραφικές αναφορές 

Σελίδες με μη επιθεωρημένες μεταφράσεις
Εκφυλιστική νόσος

Η εκφυλιστική νόσος είναι το αποτέλεσμα μιας συνεχούς διαδικασίας η οποία βασίζεται σε εκφυλιστικές κυτταρικές αλλαγές, οι οποίες επηρεάζουν ιστούς ή όργανα, τα οποία θα επιδεινώνονται όλο και περισσότερο με την πάροδο του χρόνου. 

Σε νευροεκφυλιστικές ασθένειες, τα κύτταρα του κεντρικού νευρικού συστήματος σταματούν να λειτουργούν ή πεθαίνουν λόγω νευροεκφυλισμού . Ένα παράδειγμα αυτού είναι η νόσος του Αλτσχάιμερ .  Οι άλλες δύο κοινές ομάδες εκφυλιστικών ασθενειών είναι αυτές που επηρεάζουν το κυκλοφορικό σύστημα (π.χ. στεφανιαία νόσος ) και τα νεοπλασματικά νοσήματα (π.χ. καρκίνοι ).

βιβλιογραφικές αναφορές 

Γήρας
Ασθένειες
Σελίδες με μη επιθεωρημένες μεταφράσεις
Εθνική Βιβλιοθήκη της Λαϊκής Δημοκρατίας του Κονγκό

Η Εθνική Βιβλιοθήκη της Λαϊκής Δημοκρατίας του Κονγκό (γαλλικά: Bibliothèque Nationale de la République Démocratique du Congo) είναι η εθνική βιβλιοθήκη της Λαϊκής Δημοκρατίας του Κονγκό. Η βιβλιοθήκη βρίσκεται στην πρωτεύουσα Κινσάσα.

Ιστορία
Η βιβλιοθήκη ιδρύθηκε το 1974 σύμφωνα με τη διάταξη του νόμου αριθ. 74-002 ως τμήμα του Υπουργείου Πολιτισμού και Τεχνών. Το 1989, η βιβλιοθήκη έγινε αυτόνομη οντότητα με προεδρικό διάταγμα.

Συλλογή
Η βιβλιοθήκη διαθέτει μια συλλογή με περισσότερα από 1,2 εκατομμύρια βιβλία, 7.500 φωτογραφίες και 175 περιοδικά.

Αν και η βιβλιοθήκη περιέχει περισσότερες από επτά χιλιάδες ιστορικές φωτογραφίες της πολιτικής και πολιτιστικής ιστορίας της χώρας, μόνο το 25% έχει ψηφιοποιηθεί λόγω έλλειψης πόρων.

Το 2009, η βιβλιοθήκη έλαβε επιχορήγηση 15 εκατομμυρίων δολαρίων από το Πανεπιστήμιο του Σικάγο Μοντέλο των Ηνωμένων Εθνών και την UNESCO για την αναβάθμιση των εγκαταστάσεων της, την εκπαίδευση του προσωπικού της βιβλιοθήκης και την αγορά νέου υλικού και τεχνολογίας.

Δείτε επίσης  
 Κατάλογος μεγαλύτερων βιβλιοθηκών
 Παγκόσμια Ψηφιακή Βιβλιοθήκη
 Europeana
Ευρωπαϊκή Βιβλιοθήκη
 Λαϊκή Δημοκρατία του Κονγκό
 Κινσάσα

Εξωτερικοί σύνδεσμοι 

 Bibliothèques, mediathèques au Congo

Παραπομπές

 

Βιβλιοθήκες στη Λαϊκή Δημοκρατία του Κονγκό
Κον
Άννα Σορόκιν

Η Άννα Σορόκιν (ρωσικά: Анна Сорокина, αγγλικά: Anna Sorokin, γεννημένη στις 23 Ιανουαρίου 1991) είναι Ρωσογερμανίδα απατεώνισσα, που συνελήφθη να εξαπατά συστηματικά τρίτους για δικό της όφελος και κατά συρροήν να εκμεταλλεύεται την εμπιστοσύνη τους. Συνελήφθη, ως υποτιθέμενη πλούσια, και καταδικάστηκε για απάτη, συστηματική κλοπή και εξαπάτηση στις Ηνωμένες Πολιτείες Αμερικής.

Βιογραφικά στοιχεία 
Η Σορόκιν γεννήθηκε στις 23 Ιανουαρίου 1991 στο Ντομοντέντοβο -νότια της Μόσχας- και προέρχεται από μια εργατική οικογένεια. Ο πατέρας της, Βαντίμ, ήταν οδηγός φορτηγού ενώ η μητέρα της είχε τότε ένα μικρό παντοπωλείο. Το 2007, στα 16 της, η οικογένειά της μετακόμισε στη Βόρεια Ρηνανία-Βεστφαλία στη Γερμανία.

Έργο και δράση 
Έφυγε αργότερα και έζησε για ένα διάστημα στην Νέα Υόρκη. Μεταξύ των ετών 2013 και 2017, η Σορόκιν προσποιούμενη ότι ήταν πλούσια Γερμανίδα κληρονόμος με το ψεύτικο όνομα Anna Delvey εξαπάτησε επιχειρηματίες και άτομα της αμερικανικής αγοράς. Έτσι, το 2017 συνελήφθη για απάτη, κλοπή και σκόπιμη εξαπάτηση χρηματοπιστωτικών ιδρυμάτων, τραπεζών, ξενοδοχείων και επωνύμων ατόμων στις Ηνωμένες Πολιτείες, συνολικά για το ποσό των 275.000 δολαρίων. Το 2019 τελικά δικάστηκε σε δικαστήριο της Νέας Υόρκης για απόπειρα μεγάλης κλοπής, κλοπή δεύτερου βαθμού και κλοπή υπηρεσιών και καταδικάστηκε σε φυλάκιση από 4 έως 12 έτη. Φυλακίστηκε το 2019, ωστόσο, αποφυλακίστηκε τον Φεβρουάριο του 2021. Η ιστορία της έγινε διάσημη στα ΜΜΕ της Αμερικής.

Το ίδιο το Netflix εξαγόρασε τα δικαιώματα μιας παραγωγής που σχετίζεται με την περιπετειώδη ζωή και τη σκανδαλώδη δράση της και κυκλοφόρησε την τηλεοπτική μεταφορά της "ιστορίας" της -με τίτλο Inventing Anna- το 2022.

ΜΜΕ 
Το 2018, μετά τη δημοσίευση άρθρου της Jessica Pressler για τη ζωή της Σορόκιν στη Νέα Υόρκη, το Netflix την αποζημίωσε με 320.000 δολάρια για τα δικαιώματα της ιστορίας της. 

Τον Ιούλιο του 2019, το My Friend Anna, ένα βιβλίο γραμμένο από τη Rachel DeLoache Williams, εκδόθηκε από την Gallery Publishing Group, καθώς και από την Quercus στο Ηνωμένο Βασίλειο και την Goldmann στη Γερμανία. 

Η ιστορία της έχει αποτελέσει αντικείμενο ενός επεισοδίου του American Greed από το κανάλι CNBC, ενός επεισοδίου του Generation Hustle από το HBO Max, ενός επεισοδίου του 20/20, και ένα επεισόδιο του 60 Minutes όπου η Σορόκιν έδωσε συνέντευξη στον Liam Bartlett.

Τον Δεκέμβριο 2019, η ιστορία της αποτέλεσε το θέμα του "Fake Heiress", ενός δράματος-ντοκιμαντέρ podcast της δημοσιογράφου Vicky Baker και της θεατρικής συγγραφέα Chloe Moss που κυκλοφόρησε από το BBC Radio 4.l

Παραπομπές
Υπεραιωνόβιος

Υπεραιωνόβιος είναι κάποιος που έχει συμπληρώσει την ηλικία των 110 ετών. Αυτή την ηλικία επιτυγχάνει περίπου ένας στους 1.000 αιωνόβιους .  Οι υπεραιωνόβιοι συνήθως ζουν μια ζωή απαλλαγμένη από σημαντικές ασθένειες οι οποίες σχετίζονται με την ηλικία μέχρι λίγο πριν επιτευχθεί η μέγιστη διάρκεια ζωής του ανθρώπου .  

Ωστόσο πολλοί ισχυρισμοί περί μακροζωίας είναι αβάσιμες και μη επιβεβαιωμένες περιπτώσεις. Πολλοί είτε δεν έχουν επίσημη επαλήθευση είτε υποστηρίζονται μόνο από εν μέρει στοιχεία. Οι περιπτώσεις όπου η μακροζωία έχει επαληθευτεί πλήρως, σύμφωνα με τα σύγχρονα πρότυπα της έρευνας για τη μακροζωία, αντικατοπτρίζονται σε μια καθιερωμένη λίστα υπεραιωνόβιων με βάση το έργο οργανισμών όπως η Gerontology Research Group (GRG) ή τα World Records Guinness . Αυτό το άρθρο απαριθμεί ισχυρισμούς διαβίωσης μεγαλύτερους από εκείνους του γηραιότερου εν ζωή ατόμου του οποίου η ηλικία έχει επαληθευτεί ανεξάρτητα, του Kane Tanaka στα , και ισχυρισμοί θανόντος μεγαλύτερους από εκείνους του γηραιότερου ατόμου οι οποίοι έχει επαληθευτεί ποτέ, δηλαδή της Jeanne Calment η οποία πέθανε σε ηλικία 122 ετών, 164 ημερών. Το ανώτατο όριο και για τις δύο λίστες είναι 130 έτη.

βιβλιογραφικές αναφορές 

Γήρας
Υπεραιωνόβιοι
Σελίδες με μη επιθεωρημένες μεταφράσεις
Εκτύπωση οργάνων

Η εκτύπωση οργάνων χρησιμοποιεί τεχνικές παρόμοιες με τη συμβατική τρισδιάστατη εκτύπωση, όπου ένα μοντέλο υπολογιστή τροφοδοτείται σε έναν εκτυπωτή ο οποίος τοποθετεί διαδοχικά στρώματα πλαστικού ή κεριού μέχρι να παραχθεί ένα τρισδιάστατο αντικείμενο.  Στην περίπτωση της εκτύπωσης οργάνων, το υλικό το οποίο χρησιμοποιείται από τον εκτυπωτή είναι βιοσυμβατό πλαστικό.  Το βιοσυμβατό πλαστικό σχηματίζει ένα ικρίωμα το οποίο λειτουργεί ως σκελετός για το όργανο το οποίο τυπώνεται.  Καθώς το πλαστικό στρώνεται, σπάρνεται επίσης με ανθρώπινα κύτταρα από το όργανο του ασθενούς για το οποίο εκτυπώνεται.  Μετά την εκτύπωση, το όργανο μεταφέρεται σε θάλαμο επώασης για να δοθεί χρόνος στα κύτταρα να αναπτυχθούν.  Μετά από αρκετό χρόνο, το όργανο εμφυτεύεται στον ασθενή. 

Ο απώτερος στόχος της εκτύπωσης οργάνων είναι η δημιουργία οργάνων τα οποία μπορούν να ενσωματωθούν πλήρως στο ανθρώπινο σώμα σαν να ήταν εκεί καθ' όλη τη διάρκεια.  Η επιτυχημένη εκτύπωση οργάνων έχει τη δυνατότητα να επηρεάσει πολλούς κλάδους. Αυτές περιλαμβάνουν μεταμοσχεύσεις οργάνων τεχνητών οργάνων,  φαρμακευτική έρευνα  και εκπαίδευση γιατρών και χειρουργών .

βιβλιογραφικές αναφορές 

Σελίδες με μη επιθεωρημένες μεταφράσεις
Φυσικό κόμμι

Τα φυσικά κόμμεα (αγγλ. natural gums) είναι πολυσακχαρίτες φυσικής προέλευσης, ικανοί να προκαλέσουν μεγάλη αύξηση στο ιξώδες ενός διαλύματος, ακόμη και σε μικρές συγκεντρώσεις. 

Είναι κυρίως βοτανικά κόμμεα, που βρίσκονται στα ξυλώδη στοιχεία των φυτών ή σε επικαλύψεις των σπόρων.

Xρήσεις 
Χρησιμοποιούνται στη βιομηχανία τροφίμων ως πυκνωτικοί παράγοντες, πηκτωματοποιητές, γαλακτωματοποιητές και ως πρόσθετα τροφίμων, καθώς επίσης και σε άλλα προϊόντα, συγκολλητικά, συνδετικά μέσα, αναστολείς κρυστάλλων, διαυγαστικοί παράγοντες, παράγοντες ενθυλάκωσης, κροκιδωτικοί παράγοντες, διογκωτικά μέσα, σταθεροποιητές κ.α.

Ταξινόμηση 
Τα φυσικά κόμμεα μπορούν να ταξινομηθούν ανάλογα με την προέλευσή τους. Μπορούν επίσης να ταξινομηθούν ως μη φορτισμένα ή ιοντικά πολυμερή (πολυηλεκτρολύτες). 

Τα εξής παραδείγματα αναφέρονται παρακάτω (με τον αριθμό Ε κωδικό πρόσθετου τροφίμων):

Παραπομπές 

Πολυσακχαρίτες
Πρόσθετα τροφίμων
Μη ξυλώδη δασικά προϊόντα
SkyTelecom Greece

Η SkyTelecom ξεκίνησε το 2015 και αποτελεί πάροχο υπηρεσιών σταθερής τηλεφωνίας και internet, αδειοδοτημένο από την ΕΕΤΤ (Εθνική Επιτροπή Τηλεπικοινωνιών & Ταχυδρομείων) με αριθμό αδείας 16-12. Οι περιοχές του δικτύου της περιλαμβάνουν ήδη αρκετούς νομούς της χώρας, μεταξύ των οποίων η Αττική, η Θεσσαλονίκη, η Μεσσηνία, η Αρκαδία, η Αργολίδα και το Ηράκλειο, καθώς και γεωγραφικές περιοχές εντός των νομών Κορινθίας, Χανίων, Ρεθύμνου και Λασιθίου.

Τεχνικές λεπτομέρειες 
H SkyTelecom χρησιμοποιεί την τεχνολογία του ασύρματου internet υπερυψηλών ταχυτήτων.. Βασικό πυλώνα για την υποστήριξη του ασύρματου δικτύου τηλεπικοινωνιών αποτελούν οι ειδικές τεχνικές υποδομές του, οι οποίες είναι εκ διαμέτρου διαφορετικές από αυτές που αξιοποιούνται στα δίκτυα οπτικών ινών ή χαλκού. Δε χρησιμοποιούν καλώδια ή ίνες, αλλά ασύρματους πυλώνες που συνδέονται μεταξύ τους. Το ασύρματο δίκτυό της υποστηρίζει την δυνατότητα σταθερής τηλεφωνίας με χρήση της τεχνολογίας VOIP (Voice over Internet Protocol) .
Ήμονα

Η Ήμονα, πολυτονικώς Ἤμονα, ήταν ρωμαϊκό φρούριο στην περιοχή όπου ο πλωτός ποταμός Λιουμπλιάνιτσα πλησίαζε πιο κοντά στον Λόφο του Κάστρου, εξυπηρετώντας το εμπόριο μεταξύ των ντόπιων αποίκων - εποίκων από το βόρειο τμήμα της ρωμαϊκής Ιταλίας - και της υπόλοιπης αυτοκρατορίας. Η Ήμονα ήταν η ανατολικότερη πόλη της περιοχής, αν και παλαιότερα εικαζόταν ότι ήταν μέρος της Παννονίας ή της επαρχίας Ιλλυρίας, αλλά τα αρχαιολογικά ευρήματα από το 2008 απέδειξαν το αντίθετο. Από τα τέλη του 4ου έως τα τέλη του 6ου αιώνα, η Ήμονα ήταν η έδρα επισκοπάτου που είχε έντονες επαφές με τον εκκλησιαστικό κύκλο του Μιλάνου, που αντικατοπτρίζεται στην αρχιτεκτονική του παλαιοχριστιανικού συγκροτήματος κατά μήκος της οδού Έριαβετς στη σημερινή Λιουμπλιάνα.

Οι Βησιγότθοι στρατοπέδευσαν δίπλα στην Ήμονα τον χειμώνα του 408/9, οι Ούννοι της επιτέθηκαν κατά τη διάρκεια της εκστρατείας τους το 452, οι Λογγοβάρδοι πέρασαν από εκεί καθοδόν προς την Ιταλία το 568 και μετά ήρθαν οι επιδρομές των Αβάρων και των Σλάβων. Το αρχαίο νεκροταφείο στο Ντράβλιε υποδεικνύει ότι οι αρχικοί κάτοικοι και οι εισβολείς μπορούσαν να ζουν ειρηνικά δίπλα-δίπλα για αρκετές δεκαετίες. Μετά το πρώτο μισό του 6ου αιώνα δεν έμεινε ζωή στην Ήμονα. Η ελίτ της Αναγέννησης της Λιουμπλιάνας του 18ου αιώνα μοιράστηκε το ενδιαφέρον για την Αρχαιότητα με την υπόλοιπη Ευρώπη, αποδίδοντας την ίδρυση της Λιουμπλιάνας στον μυθικό Ιάσονα και τους Αργοναύτες. Άλλες αρχαίες ρωμαϊκές πόλεις που βρίσκονται στη σημερινή Σλοβενία ​​περιλαμβάνουν το Ναύπορτον (λατινικά: Nauportus, η σημερινή Vrhnika), την Κέλεια (λατινικά: Celeia, τώρα Τσέλιε), το Neviodunum (τώρα το χωριό Ντέρνοβο) και το Poetovium (Πτούι).

Συλλογή

Παραπομπές

Καθολικές τιμητικές επισκοπές της Ευρώπης
Αρχαία ελληνική γεωγραφία
Nιτρικό αιθυλαμμώνιο

Το νιτρικό αιθυλαμμώνιο, ή αλλιώς νιτρική αιθυλαμίνη (αγγλ. ethylammonium nitrate, EAN) είναι άλας που φέρει τον χημικό τύπο  ή () ·  και αποτελεί τυπικό ιοντικό υγρό, συχνά χρησιμοποιούμενο σήμερα.

Είναι άοσμο, χαρακτηρίζεται από άχρωμο έως ελαφρώς κιτρινωπό και έχει σημείο τήξης 12°C. Η ένωση αυτή αρχικά περιγράφηκε από τον χημικό Paul Walden το 1914, και θεωρείται σήμερα ως το πρώτο αναφερθέν ιοντικό υγρό σε θερμοκρασία δωματίου.

Σύνθεση & ιδιότητες 
Το νιτρικό αιθυλαμμώνιο δύναται να παραχθεί με θέρμανση νιτρικού αιθυλεστέρα με αλκοολικό διάλυμα αμμωνίας, ή με αντίδραση αιθυλαμίνης με πυκνό νιτρικό οξύ. Έχει σχετικά χαμηλό ιξώδες -0,28 poise ή 0,028 Pa·s στο 25 °C- και επομένως υψηλή ηλεκτρική αγωγιμότητα, περίπου 20 mS·cm −1 στους 25 °C. Βράζει στους 240 °C και αποσυντίθεται περίπου στους 250 °C. Το ειδικό του βάρος στους 20 °C είναι 1,261 g/cm3.

Το ιόν αιθυλαμμωνίου () έχει τρία -εύκολα- αποσπώμενα πρωτόνια τα οποία είναι τετραεδρικώς διατεταγμένα γύρω από το κεντρικό άτομο του αζώτου, ενώ η διαμόρφωση του ανιόντος  είναι επίπεδη. Παρά τις δομικές διαφορές, το ιοντικό υγρό EAN έχει πολλές παρόμοιες ιδιότητες με το ύδωρ, όπως π.χ. σχηματισμός μικκυλίων, συσσώρευση υδρογονανθράκων, αρνητική ενθαλπία και εντροπία της διάλυσης των αερίων. Παρομοίως, δύναται να σχηματίσει τρισδιάστατα δίκτυα δεσμών υδρογόνου.

Χρήσεις 
Το νιτρικό αιθυλαμμώνιο χρησιμοποιείται ως ηλεκτρικά αγώγιμος διαλύτης στην ηλεκτροχημεία και ως μέσο κρυστάλλωσης πρωτεϊνών. Έχει θετική επίδραση στην αναδίπλωση της μετουσιωμένης λυσοζύμης, με την απόδοση αναδίπλωσης περίπου στο 90%. Η δράση αναδίπλωσης εξηγήθηκε ως εξής: Η αιθυλική ομάδα του νιτρικού αιθυλαμμωνίου αλληλεπιδρά με το υδροφοβικό μέρος της πρωτεΐνης και έτσι την προστατεύει από τη διαμοριακή σύνδεση, ενώ το φορτισμένο τμήμα του σταθεροποιεί τις ηλεκτροστατικές αλληλεπιδράσεις. Πρόσφατα έχει χρησιμοποιηθεί σε κατεργασίες της νανοκυτταρίνης για την παραγωγή νέων σύνθετων προϊόντων.

Παραπομπές 

Ενώσεις αμμωνίου
Ιοντικά υγρά
Παραλία Τυρού Αρκαδίας

Η Παραλία Τυρού είναι παραθαλάσσιος οικισμός της Περιφερειακής Ενότητας Αρκαδίας, στην Περιφέρεια Πελοποννήσου. Διοικητικά ανήκει στην Κοινότητα Τυρού και υπάγεται στη Δημοτική Ενότητα Τυρού, του Δήμου Νότιας Κυνουρίας.

Γεωγραφικές πληροφορίες 
Η Παραλία Τυρού Αρκαδίας βρίσκεται σε υψόμετρο 15 μέτρων και σύμφωνα με την Απογραφή του 2011, έχει πληθυσμό 902 κατοίκων.

Δείτε επίσης 
 Αρκαδική Ριβιέρα

Εξωτερικοί σύνδεσμοι 
 Ε.Ε.Τ.Α.Α. - Διοικητικές μεταβολές οικισμού - Παραλία Τυρού (εξωτερικός σύνδεσμος)
 Ε.Ε.Τ.Α.Α. - Διοικητικές μεταβολές Κοινοτήτων Αρκαδίας - Κοινότητα Τυρού (εξωτερικός σύνδεσμος)
 Ε.Ε.Τ.Α.Α. - Διοικητικές μεταβολές Δήμων Αρκαδίας - Δήμος Τυρού (Δήμος Απόλλωνος) (εξωτερικός σύνδεσμος)
 Παραλία Τυρός (Feel Greece)
 Παραλία Τυρού (ExploringGreece.gr)
 Παραλία Τυρού (Holiday.gr)

Παραπομπές 

Χωριά του νομού Αρκαδίας
Δήμος Νότιας Κυνουρίας
Μάχη του Ελλησπόντου (321 π.Χ.)

Η μάχη του Ελλησπόντου έγινε το 321 π.Χ. μεταξύ των στρατών του Κρατερού και του Νεοπτόλεμου εναντίον του Ευμένη.

Προανάκρουσμα 
Το τέλος του Μεγάλου Αλεξάνδρου το 323 π.Χ. έριξε την Αυτοκρατορία του σε κατάσταση πολιτικής και στρατιωτικής αναταραχής, με τους στρατηγούς και τους κυβερνήτες του να διασπούν την αυτοκρατορία ως Διαδόχοί του.

Ο Περδίκκας κληρονόμησε τον κύριο Μακεδονικό στρατό και τον τίτλο «αντιβασιλιάς της Ασιατικής Αυτοκρατορίας». Προσπάθησε επίσης να νυμφευτεί την αδελφή του Αλέξανδρου Κλεοπάτρα της Μακεδονίας, κάτι που θα του έδινε αξίωση για τον Μακεδονικό θρόνο. Εξαιτίας αυτού σχηματίστηκε εναντίον του ένας συνασπισμός άλλων διαδόχων. Ένας στρατός υπό τον Κρατερό στάλθηκε στην Ασία για να αντιμετωπίσει τον Περδίκκα και τους συμμάχους του. Ο Περδίκκας έστειλε τον Ευμένη και τον Νεοπτόλεμο με στρατό στον Ελλήσποντο, για να εμποδίσουν τον Κρατερό να περάσει στην Ασία. Ο Νεοπτόλεμος, ζηλεύοντας τον Ευμένη, λιποτάκτισε με μερικές εκατοντάδες ιππείς και ένωσε τις δυνάμεις του με τον Κρατερό.

Μάχη 
Μετά τη διέλευση τού Ελλησπόντου, όταν ο Κρατερός και ο Ευμένης συναντήθηκαν, ο καθένας είχε περίπου 20.000 πεζούς, αλλά η φάλαγγα βετεράνων Μακεδόνων τού Κρατερού ήταν ανώτερη. Ο Ευμένης βασίστηκε στο πολυπληθέστερο ιππικό του.

Ο Φαρνάβαζος Γ΄, ο πρώην Πέρσης σατράπης της Φρυγίας, διοικούσε μία μοίρα ιππικού για τον Ευμένη: 
«Όταν ήρθε να δώσει μάχη, δεν έβαλε κανέναν Μακεδόνα να εμπλακεί με τον Κρατερό, αλλά όρισε δύο σώματα ξένων ιππέων, με διοικητή τον Φαρνάβαζο γιο του Αρτάβαζου, και τον Φοίνικα από την Τένεδο. Είχαν διαταγή να προχωρήσουν με το πρώτο που θα έβλεπαν τον εχθρό, και να τελειώσουν τη μάχη χωρίς να του δώσουν χρόνο να αποσυρθεί· και αν προσπαθούσε να μιλήσει ή να στείλει κάποιον κήρυκα, δεν έπρεπε να το λάβουν υπόψη». Πλουτάρχου, Βίος Ευμένους.
Και οι δύο πλευρές έβαλαν τη φάλαγγά τους στο κέντρο και το ιππικό στις πτέρυγες με τον Κρατερό και τον Ευμένη να διοικούν τις δικές τους δεξιές πτέρυγες. Οι φάλαγγες συμμετείχαν και έλαβε χώρα σκληρός αγώνας, χαρακτηριστικός των συναντήσεων δύο μακεδονικών φαλαγγών.

Η διοίκηση του ιππικού ανατέθηκε στον Φοίνικα τον Τενέδιο και στον Φαρνάβαζο, και αποτελούνταν κυρίως από ασιατικά στρατεύματα. Ο Ευμένης φοβόταν να αντιταχθεί σε Μακεδόνες που είχαν στρατηγό έναν τόσο δημοφιλή στους συμπατριώτες του. Μόλις είδαν τον εχθρό, οι δύο διοικητές επιτέθηκαν στον στρατό του Κρατερού, που δεν μπόρεσε να αντέξει τον αιφνιδιασμό, και ο ίδιος ο ηλικιωμένος στρατηγός χάθηκε στη σύγχυση.  Με τον Κρατερό να σκοτώνεται, το ιππικό του διασκορπίστηκε. Στην άλλη πτέρυγα ο Νεοπτόλεμος αντιμετώπισε τον Ευμένη και σε μονομαχία ο Νεοπτόλεμος σκοτώθηκε. Το πεζικό του Κρατερού, πλέον περικυκλωμένο και χωρίς αρχηγό, παραδόθηκε.

Συνέπεια 
Ο Ευμένης κάλεσε τους ηττημένους Μακεδόνες να ενωθούν μαζί του. Αρχικά συμφώνησαν, αλλά διέφυγαν τη νύχτα, για να ξανασυναντήσουν τον Αντίπατρο αντιβασιλιά της Μακεδονίας. Η μάχη του Ελλησπόντου αφαίρεσε δύο διεκδικητές, αλλά οι Πόλεμοι των Διαδόχων θα συνεχιστούν για άλλα 40 χρόνια.

Βιβλιογραφικές αναφορές 

Μάχες των Διαδόχων
Σελίδες με μη επιθεωρημένες μεταφράσεις
Adventus (τελετή)

Στη Ρωμαϊκή Αυτοκρατορία κατά την Ύστερη Αρχαιότητα, η άφιξη, λατιν.: adventus, αρχ. ελλην.: απάντησις, ήταν τελετή η οποία πραγματοποιείτο για τον εορτασμό της άφιξης σε μία πόλη ενός Ρωμαίου Αυτοκράτορα ή άλλων αξιωματούχων.    Η αυτοκρατορική άφιξη ήταν η «κατ' εξοχήν τελετή» της περιόδου, που εόρταζε τόσο την άφιξη του Αυτοκράτορα όσο και την ευλογία της ίδιας της Αυτοκρατορικής παρουσίας για την ασφάλεια της πόλης.   Ο όρος χρησιμοποιείται επίσης για να αναφέρεται σε καλλιτεχνικές απεικονίσεις (συνήθως σε ανάγλυφα γλυπτά, συμπεριλαμβανομένων νομισμάτων) τέτοιων τελετών.

Η πόλη θα στολιζόταν για την περίσταση, μία δημόσια πομπή έβγαινε από την πόλη, για να συναντήσει και να υποδεχτεί τους τιμώμενους στον δρόμο, και, αφού τους συνόδευε τελετουργικά στην πόλη, θα εκφωνείτο πανηγυρικός λόγος προς τιμήν τους, ακολουθούμενος από εορτή και αγώνες.  Το αντίθετο ήταν η αναχώρηση (profectio).  Εκτός από τους αυτοκράτορες, οι κυβερνήτες των Ρωμαϊκών επαρχιών και οι επίσκοποι μπορούσαν να γίνουν δεκτοί από adventus. 

Για έναν Αυτοκράτορα, ειδικά εκείνον που έχει πρόσφατα ανέλθει στον θρόνο ή σφετεριστεί την εξουσία, ο εορτασμός μίας adventus επιβεβαίωνε τη νομιμότητα του ηγεμόνα, αποδεικνύοντας τη συγκατάθεση () των κυβερνώντων της πόλης και τα γεγονότα αναπαράγονταν στην Αυτοκρατορική εικονογραφία και τέχνη.   Από την εποχή που ο Κωνσταντίνος Α΄ (βασ. 306–337) έφθασε στη Ρώμη, αφού νίκησε τον αντίπαλό του Αύγουστο Mαξέντιο (βασ. 306–312) στη μάχη της Μιλβίας Γέφυρας, οι τελετές άφιξης των Αυτοκρατόρων έλαβαν χαρακτηριστικά ρωμαϊκού θριάμβου και συνδέθηκαν με τη θριαμβευτική είσοδο στην Ιερουσαλήμ από τον Ιησού Χριστό, όπως περιγράφεται στα Ευαγγέλια της Καινής Διαθήκης.  Τα Χριστιανικά λείψανα μερικές φορές τιμούνταν επίσης με μία τελετή άφιξης, κατά τη διάρκεια της ανακομιδής τους σε μία πόλη.  

Τα δύο βασικά στοιχεία της άφιξης ήταν οι τελετουργίες της συνάντησης (υπάντησης, occursus) και της προπομπής (propompe). Η συνάντησις συνίστατο στην τελετουργική πομπή για να συναντήσει στον δρόμο τον τιμώμενο, που πλησίαζε· το μέγεθος, η σύνθεση και η απόσταση από την πόλη του φιλόξενου πάρτι καθοριζόταν από την τάξη και το αξίωμα τού επισκέπτη.  Μετά, η προπομπή ήταν η εορταστική συνοδεία τού επίτιμου προς την πόλη.  Η εκφώνηση τού πανηγυρικού προς τιμήν της περίστασης και προς έπαινο της άφιξης αποτελούσε ένα διαρκές πρόγραμμα, όπως και οι επευφημίες, οι ύμνοι, η ποίηση, η μουσική, τα φώτα, οι διακοσμήσεις και το θυμίαμα.   Τα θρησκευτικά ιερά θα τα επισκέπτοντο καθ' οδόν, και στη συνέχεια πιθανότατα γινόταν συμπόσιο. 

Για συγκρίσιμες τελετές στη Μεσαιωνική και την Πρώιμη Σύγχρονη Ευρώπη, που μερικές φορές χρησιμοποιούν συνειδητά «ρωμαϊκή» εικονολογία, βλέπε βασιλική είσοδο.

Δείτε επίσης 
 Δεύτερη Έλευση

Βιβλιογραφικές αναφορές

Εξωτερικοί σύνδεσμοι 
 Ανάγλυφα πάνελ του Μάρκου Αυρήλιου και Ρωμαϊκή Αυτοκρατορική Εικονογραφία

Τελετές
Ρωμαϊκός στρατός
Μισθωτή δουλεία

Η μισθωτή δουλεία είναι όρος ο οποίος χρησιμοποιείται για να περιγράψει μια κατάσταση όπου το σύνολο των προς το ζην ενός ατόμου εξαρτάται από μισθούς ή μισθό, ειδικά όταν οι μισθοί είναι χαμηλοί, οι συνθήκες είναι κακές και το άτομο έχει ελάχιστες έως καθόλου ρεαλιστικές πιθανότητες ανοδικής κινητικότητας.   Ο όρος χρησιμοποιείται συχνά για να επικρίνει την εκμετάλλευση της εργασίας και την κοινωνική διαστρωμάτωση, με την πρώτη να θεωρείται κυρίως ως άνιση διαπραγματευτική δύναμη μεταξύ εργασίας και κεφαλαίου, ιδιαίτερα όταν οι εργαζόμενοι αμείβονται με συγκριτικά χαμηλούς μισθούς, όπως στα sweatshops  και η δεύτερη είναι περιγράφεται ως έλλειψη αυτοδιαχείρισης των εργαζομένων, εκπλήρωση επιλογών εργασίας και ελεύθερου χρόνου σε μια οικονομία.    Η κριτική της κοινωνικής διαστρωμάτωσης καλύπτει ένα ευρύτερο φάσμα επιλογών απασχόλησης οι οποίες δεσμεύονται από τις πιέσεις μιας ιεραρχικής κοινωνίας να εκτελέσει κατά τα άλλα ανεκπλήρωτο έργο που στερεί από τους ανθρώπους τον «χαρακτήρα του είδους»  όχι μόνο υπό την απειλή της ακραίας φτώχειας και της πείνας, αλλά και κοινωνικό στίγμα και μείωση της θέσης .    Ιστορικά, πολλές σοσιαλιστικές οργανώσεις και ακτιβιστές έχουν υποστηρίξει την εργατική αυτοδιαχείριση ή τους εργατικούς συνεταιρισμούς ως πιθανές εναλλακτικές λύσεις στη μισθωτή εργασία.

Παραπομπές 

Δουλεία
Σοσιαλισμός
Σελίδες με μη επιθεωρημένες μεταφράσεις
Αγκισαράς Ηρακλείου

Ο Αγκισαράς είναι οικισμός της δημοτικής κοινότητας, δημοτικής ενότητας και δήμου Χερσονήσου, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα Καλλικράτης.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Πεδιάδας του νομού Ηρακλείου, στο γεωγραφικό διαμέρισμα Κρήτης.

Γεωγραφία
Ο Αγκισαράς είναι παραθαλάσσιος οικισμός στο ΒΑ. τμήμα του νομού Ηρακλείου. Βρίσκεται, στην ευρύτερη τουριστική περιοχή της Χερσονήσου, κοντά στην εθνική οδό Ηρακλείου-Αγίου Νικολάου (ΕΟ 90) και σε μέσο σταθμικό υψόμετρο 10. Απέχει 24 χλμ. περίπου Α. του Ηρακλείου.

Πληθυσμός

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στην κοινότητα Χερσονήσου Ηρακλείου. Με το ΦΕΚ 244Α - 04/12/1997 αποσπάστηκε από την κοινότητα Χερσονήσου και προσαρτήθηκε στον δήμο Χερσονήσου.

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
Εγκυκλοπαίδεια Δομή, 2002-4
eetaa.gr

 Δήμος Χερσονήσου
Χωριά του νομού Ηρακλείου
Διπλή εξουσία

" Διπλή εξουσία " (    Dvoyevlastiye ) ήταν ένας όρος ο οποίος χρησιμοποιήθηκε για πρώτη φορά από τον κομμουνιστή μπολσεβίκο ηγέτη Βλαντιμίρ Λένιν (1870–1924) [1] στο άρθρο της Pravda με τίτλο "Η Διπλή εξουσία"  το οποίο περιέγραφε μια κατάσταση στον απόηχο της Επανάστασης του Φεβρουαρίου, η πρώτη από τις δύο Ρωσικές Επαναστάσεις το 1917. Δύο δυνάμεις συνυπήρχαν μεταξύ τους και ανταγωνίζονταν για τη νομιμότητα: τα Σοβιέτ ( εργατικά συμβούλια ), ιδιαίτερα το Σοβιέτ της Πετρούπολης, και ο συνεχιζόμενος επίσημος κρατικός μηχανισμός της ρωσικής προσωρινής κυβέρνησης των σοσιαλδημοκρατών .
Κομμουνιστική ορολογία
Ο Λένιν υποστήριξε ότι αυτή η ουσιαστικά ασταθής κατάσταση αποτελούσε μια μοναδική ευκαιρία για τους Σοβιετικούς και τους Μπολσεβίκους να καταλάβουν την εξουσία συντρίβοντας την αδύναμη Προσωρινή Κυβέρνηση και καθιερώνοντας τους εαυτούς τους ως τη βάση μιας νέας μορφής κρατικής εξουσίας.

Αυτή η ιδέα ενημέρωσε τις στρατηγικές των επόμενων επαναστάσεων υπό την ηγεσία των κομμουνιστών αλλού στον κόσμο, συμπεριλαμβανομένης της Κινεζικής Επανάστασης του 1949 υπό τον Μάο Τσε Τουνγκ (1893–1976) μετά τον κινεζικό εμφύλιο πόλεμο (1927–1931 και 1946–1949) και στην ανατολική Ευρώπη. μετά τον Β' Παγκόσμιο Πόλεμο (1939–1945).

Χρήση από ελευθεριακούς σοσιαλιστές 
Οι ελευθεριακοί σοσιαλιστές έχουν πιο πρόσφατα οικειοποιηθεί τον όρο για να αναφέρεται στη μη βίαιη στρατηγική επίτευξης μιας ελευθεριακής σοσιαλιστικής οικονομίας και πολιτείας μέσω της σταδιακής εγκαθίδρυσης και στη συνέχεια δικτύωσης θεσμών άμεσης συμμετοχικής δημοκρατίας για να αμφισβητήσουν τις υπάρχουσες δομές εξουσίας του κράτους και του καπιταλισμού. Αυτό δεν σημαίνει απαραίτητα αποσύνδεση με τα υπάρχοντα ιδρύματα. για παράδειγμα, ο Yates McKee περιγράφει μια προσέγγιση διπλής εξουσίας ως «σφυρηλάτηση συμμαχιών και υποστήριξη αιτημάτων σε υπάρχοντες θεσμούς – αιρετοί, δημόσιοι φορείς, πανεπιστήμια, χώροι εργασίας, τράπεζες, εταιρείες, μουσεία – ενώ ταυτόχρονα αναπτύσσει αυτοοργανωμένους αντιθεσμούς.»  Σε αυτό το πλαίσιο, η ίδια η στρατηγική μερικές φορές αναφέρεται επίσης ως «αντιδύναμη» για να τη διαφοροποιήσει από τη λενινιστική προέλευση του όρου.

Οι στρατηγικές οι οποίες χρησιμοποιούνται από τους ελευθεριακούς σοσιαλιστές για την οικοδόμηση της διπλής εξουσίας περιλαμβάνουν: 

 Αμοιβαιότητα – οικοδόμηση εναλλακτικών οικονομιών μέσω συνεταιρισμών, πιστωτικών ενώσεων και τοπικών αγορών .
 Δημοτικισμός – δημιουργία λαϊκών συνελεύσεων για τη λήψη αποφάσεων σε κοινοτικό επίπεδο.
 Συνδικαλισμός – οικοδόμηση επαναστατικών συνδικάτων για την αντιμετώπιση της διοίκησης στο χώρο εργασίας.

Παραπομπές 

Κοινωνική αλλαγή
Ρωσική Επανάσταση
Πολιτικές θεωρίες
Πολιτικά κινήματα
Μαρξιστική θεωρία
Ακτιβισμός
Σελίδες με μη επιθεωρημένες μεταφράσεις
Έκτορ Γιαζάλδε

Ο Έκτορ Κασιμίρο Γιαζάλδε (ισπανικά: Héctor Casimiro Yazalde, 29 Μαΐου 1946 – 18 Ιουνίου 1997) ήταν Αργεντινός διεθνής ποδοσφαιριστής  που αγωνιζόταν ως κεντρικός επιθετικός. Τη σεζόν 1973–74 ήταν πρώτος σκόρερ των ευρωπαϊκών πρωταθλήματων (Χρυσό Παπούτσι) με 46 γκολ, ενώ μία ακόμα φορά ήταν δεύτερος.

Βιογραφία

Γεννήθηκε στη Βίλα Φιορίτο (ίδια γειτονιά με τον Ντιέγκο Μαραντόνα). Από πολύ μικρή ηλικία, άρχισε να εργάζεται για να βοηθήσει τους γονείς του, ήταν πωλητής εφημερίδων, βοηθός σε μανάβη και τους καλοκαιρινούς μήνες μοίραζε πάγο.
Η αρχή της καριέρας του  στο ποδόσφαιρο ήταν τυχαία: επισκεπτόταν έναν φίλο που έπαιζε με την Κλουμπ Ατλέτικο Πιράνα, μια ερασιτεχνική ομάδα στο Μπουένος Άιρες. Ζήτησε να συμμετάσχει στην προπόνηση, προκαλώντας αμέσως εντύπωση και υπογράφοντας την πρώτη ημέρα το 1962 σε ηλικία 16 ετών. Από εκεί μετακόμισε στην Ιντεπεντιέντε, βοηθώντας την ομάδα να κερδίσει δύο πρωταθλήματα Αργεντινής, ενώ ο ίδιος σημείωσε 71 γκολ σε 112 αγώνες πρωταθλήματος.

Μεταγράφηκε στην Σπόρτινγκ Λισαβόνας πριν από τη σεζόν 1971–72, βοηθώντας την ομάδα αποτελεσματικά στη σεζόν του 1974 να κατακτήσει το νταμπλ, σημειώνοντας 46 γκολ σε μόλις 29 αγώνες (1,59 γκολ ανά αγώνα), τόσο εγχώριο όσο και ευρωπαϊκό ρεκόρ. Η επίδοση παραμένει ακατάρριπτη στο πρωτάθλημα Πορτογαλίας. Την επόμενη περίοδο, με την ομάδα να τερματίσει τρίτη, σκόραρε 30 φορές, και πάλι πρώτος σκόρερ του πρωταθλήματος και το δεύτερος στην Ευρώπη. Ως έπαθλο για το Ευρωπαϊκό Χρυσό Παπούτσι, ο Γιαζάλδε έλαβε ως δώρο ένα ιαπωνικό αυτοκίνητο το οποίο πούλησε, μοιράζοντας στη συνέχεια τα χρήματα με τους συμπαίκτες του. Μετά την πορτογαλική του θητεία, αγωνίστηκε στη Γαλλία για δύο χρόνια και το 1977 επέστρεψε στην πατρίδα του όπου αγωνίστηκε έως το 1981, και έγινε ατζέντης παικτών.

Κλήθηκε στην εθνική ομάδα για πρώτη φορά το 1970, αγωνιζόμενος στο Παγκόσμιο Κύπελλο του 1974, όπου σκόραρε δύο φορές σε τρεις αγώνες (και οι δύο με αντίπαλο την Αϊτή, νίκη με 4–1).

Στην προσωπική του ζωή είχε παντρευτεί το μοντέλο/ηθοποιό της Πορτογαλίας Maria do Carmo de Deus το 1973 με την οποία απέκτησε ένα γιο. Απεβίωσε σε ηλικία 51 ετών από εσωτερική αιμορραγία.

Τίτλοι και διακρίσεις

Ιντεπεντιέντε
 Πρωτάθλημα Αργεντινής (2) : 1967–68, 1969–70
Σπόρτινγκ Λισσαβόνας
 Πρωτάθλημα Πορτογαλίας : 1973–74
 Κύπελλο Πορτογαλίας (2) : 1972–73, 1973–74
Ολυμπίκ Μαρσέιγ
 Κύπελλο Γαλλίας : 1975–76 

Ατομικές διακρίσεις
 Αργεντινός ποδοσφαιριστής της χρονιάς : 1970
 Πρώτος σκόρερ πρωταθλήματος Πορτογαλίας (2): 1973–74 , 1974–75
 Κορυφαίος σκόρερ ευρωπαϊκών πρωταθλημάτων (Ευρωπαϊκό Χρυσό Παπούτσι) : 1973–74 (46 γκολ)
 Δεύτερος σκόρερ ευρωπαϊκών πρωταθλημάτων (Ευρωπαϊκό Αργυρό Παπούτσι) : 1974–75 (30 γκολ)

Παραπομπές

Εξωτερικοί σύνδεσμοι
 
 Στατιστικά καριέρας 

 

Αργεντινοί ποδοσφαιριστές
Ποδοσφαιριστές Εθνικής Αργεντινής
Ποδοσφαιριστές Ιντεπεντιέντε
Ποδοσφαιριστές Σπόρτινγκ Λισαβόνας
Ποδοσφαιριστές Ολιμπίκ Μαρσέιγ
Ποδοσφαιριστές Νιούελς Ολντ Μπόις
Ποδοσφαιριστές Λιγκ 1
Ξένοι ποδοσφαιριστές στη Γαλλία
Ξένοι ποδοσφαιριστές στην Πορτογαλία
Αργεντινοί ποδοσφαιριστές στο εξωτερικό
Νικητές Χρυσού Παπουτσιού
Ποδοσφαιριστές Παγκοσμίου Κυπέλλου 1974
Ισότιμες κοινότητες

Οι ισότιμες κοινότητες είναι ομάδες ανθρώπων οι οποίες έχουν επιλέξει να ζήσουν μαζί, με την ισότητα ως μια από τις βασικές αξίες τους. Ένας ευρύς ορισμός της ισότητας είναι «ίση πρόσβαση στους πόρους και στην εξουσία λήψης αποφάσεων». Για παράδειγμα, η λήψη αποφάσεων γίνεται με συναίνεση ή άλλο σύστημα στο οποίο κάθε άτομο έχει μια φωνή. δεν γίνεται ιεραρχικά με μόνο ένα ή λίγα άτομα να κάνουν επιλογές οι οποίες θα επηρεάσουν ολόκληρη την ομάδα. Εάν η ομάδα μοιράζεται περιουσιακά στοιχεία (εισόδημα, οχήματα, κ.λπ.), αυτά κατανέμονται ισότιμα σε όλη την ομάδα και κάθε μέλος έχει πρόσβαση στους ίδιους περίπου πόρους με οποιοδήποτε άλλο μέλος. Οι ισότιμες κοινότητες είναι ένας τύπος κοινότητας (ορισμένες κοινοτικές ομάδες δεν είναι ισότιμες από τη φύση τους).

Μια "εξισωτική απόφαση" είναι μια απόφαση η οποία λαμβάνεται από μια ομάδα σε αντίθεση με ένα μεμονωμένο άτομο. Η απόφαση μπορεί να ληφθεί από επιτροπή ή εκλεγμένα μέλη, αλλά εξακολουθεί να είναι μια απόφαση ισότητας.

Η Federation of Egalitarian Communities είναι ένα δίκτυο κοινοτικών ομάδων στη Βόρεια Αμερική με αξίες όπως η ισότητα, η μη βία, η κατανομή του εισοδήματος και η συνεργασία .

εξωτερικοί σύνδεσμοι 

 Dacha Project
 Ομοσπονδία Ισότιμων Κοινοτήτων
 Ιστότοπος σκόπιμων Κοινοτήτων
 Κατάλογος Κοινοτήτων  στον Κατάλογο Κοινοτήτων 
 περιοδικό Communities
 Wiki σκόπιμων κοινοτήτων
 Το συνέδριο του Twin Oaks Communities επικεντρώθηκε στην εκπαίδευση σχετικά με τη ζωή στην Κοινότητα.
Είδη κοινοτήτων
Σελίδες με μη επιθεωρημένες μεταφράσεις
Z (ρωσικό σύμβολο)

Το γράμμα Ζ είναι ένα από τα σήματα που φέρουν οι ρωσικές ένοπλες δυνάμεις κατά τη διάρκεια της εισβολής στην Ουκρανία το 2022.

Αφού διατυπώθηκαν διάφορες θεωρίες για τη σημασία του, το Ζ άρχισε να χρησιμοποιείται ευρέως και σαν σύμβολο υποστήριξης της Ρωσίας. Η χρήση του εξαπλώθηκε μέσω των κοινωνικών δικτύων από ομάδες αλλά και μεμονωμένα άτομα ως ένδειξη πατριωτισμού την ώρα του πολέμου. Χαρακτηριστική είναι η περίπτωση του Ρώσου γυμναστή Ιβάν Κούλιακ, που εμφανίστηκε με το γράμμα Ζ στο στήθος του, κατά την τελετή απονομής μεταλλίων στους παράλληλους ζυγούς, στο Παγκόσμιο Κύπελλο Apparatus, στη Ντόχα του Κατάρ, στις 5 Μαρτίου 2022.

Το γράμμα Ζ από τις πρώτες ημέρες του πολέμου άρχιζε να εμφανίζεται στη Ρωσία, σε αυτοκίνητα, φορτηγά, σε διαφημιστικές πινακίδες και σε λογότυπα εφημερίδων και περιοδικών. Δυτικά μέσα ενημέρωσης θεωρούν ότι η χρήση του γράμματος ενθαρρύνθηκε από την κυβέρνηση για να συγκεντρώσει την υποστήριξη του ρωσικού λαού, ενώ αναλυτές κάνουν λόγο για κρατικό μιμίδιο. Το ρωσικό Υπουργείο Άμυνας, αν και δεν έχει τοποθετηθεί επίσημα για τη χρήση του, σε ανάρτησή του στο Instagram φαίνεται να το συνδέει με τη φράση  «Za pobedu», που σημαίνει «για τη νίκη». 

To Z συμβολίζει την υποστήριξη της ρωσικής εισβολής στην Ουκρανία.

Άλλα σήματα
Εκτός από το Ζ ο ρωσικός στρατός ξηράς χρησιμοποιεί (για λόγους εύκολης αναγνώρισης των δυνάμεων του ) και τα παρακάτω σήματα:
 Ζ μέσα σε λευκό τετράγωνο (Ρωσικές δυνάμεις από την Κριμαία)
 Ο (Ένοπλες δυνάμεις της Λευκορωσίας)
 V  (Ναυτικό Πεζικό)
 Χ (Στρατιωτικές δυνάμεις της Τσετσενίας)
 Α (Ειδικές δυνάμεις, μεταξύ των οποίων οι «Ειδική Δύναμη Ταχείας Αντίδρασης» (СОБР) , η  «Ομάδα Άλφα» (ФСБ "Альфа") και η «Διοίκηση Δυνάμεων Ειδικών Επιχειρήσεων» (ССО)

Παραπομπές

Ρωσική εισβολή στην Ουκρανία (2022)
Ρωσικές Ένοπλες Δυνάμεις
Σήματα ενόπλων δυνάμεων